
Rába Botond: a Magyar Királyi Honvédság terepjáró teherautó fejlesztésének és gyártásának története, mint a magyar hadiipar jelentős haditechnikai fejlesztési programja

A dolgozatom megírásával célom a Magyar Királyi Honvédség teherautó fejlesztési és gyártási
programjának bemutatása. Mindezt a korszak kihívásainak ismertetésével és a magyar
teherautógyártást és a hadiipart egyaránt meghatározó Rába Botond típus fejlesztésének,
gyártástörténetének és műszaki jellemzőinek a bemutatásával teszem.
Kutatómunkám eredményeként, a jelentős mennyiségű és különböző szempontú, - nagyrészt
eredeti forrásanyag - feldolgozásával sikerült ennek a járműnek a részletes műszaki bemutatása
mellett a hadsereg számára való rendkívüli jelentőségét is elsőként, és átfogóan összegeznem.
Bemutatom továbbá a korszak meghatározó haderőfejlesztési programját a Győri programot,
amely széles körűen adott lehetőséget a szükségletek kielégítésére, így többek között a honvédség
gépesítését, a haditechnikai kutatás-fejlesztést tette lehetővé ezen belül a katonai járművek hazai
fejlesztésének és gyártásának megteremtését.
A téma aktualitását a Zrínyi 2026 Honvédelmi és Haderőfejlesztési Program adja, amely
napjaink sokrétű és átfogó fejlesztési programja, a magyar honvédség modernizálására irányul.
Fókuszában a technikai eszközökkel történő haderőfejlesztés áll, így több szempontból is
hasonlóságot mutat a korabeli Győri programmal.
A haderőfejlesztés mellett kitérek az mai hadseregnél alapvető fontosságú, a háttérben álló
készségekre melyek közül a megfelelő logisztikai lehetőségek, az ellátás - és az energiabiztonság
és biztosítás hiányában még a legmodernebb hadsereg is megbénul.
A téma alapos feldolgozásával, a hadi körülmények és elvárások megismerésével
dolgozatommal arra a következtetésre jutottam, hogy a világháború tapasztalatait, így különösen
a logisztikai szempontokat is fontos alapul venni a modern hadsereg működtetésében. A
megfelelő logisztikai járművek és a gyors mozgósítás továbbra is kulcsfontosságúak a
haderőszervezésben.
A történelmi példákból is okulva lényegesnek látom az önállóságot - adott kötelékek között is
-, hiszen háborús helyzetben nem mindig van lehetőség külföldről, távolról megszervezni egyéb
szükséglet biztosítása mellett, járművek és azok alkatrészeinek utánpótlását. Ebből eredően
kiemelten fontosnak tartom tehát, katonai célú teherautók hazai gyártásának megszervezését a
Zrínyi 2026 keretében, melyhez adottak a lehetőségek és ez az országunk háborús
ellátásbiztonságát nagy mértékben növelné



